REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/48-25

2. april 2025. godine

B e o g r a d

ZAPISNIK

SA 30. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 2. APRILA 2025. GODINE

Sednica je počela u 14,00 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao Milenko Jovanov, predsednik Odbora.

Sednici su prisustvovali članovi Odbora: Igor D. Jakšić, Olja Petrović, Miloljub Albijanić, Dane Stanojčić, Goran Milić, Stefan Kitanović, Branimir Jovanović i Jelena Milošević.

Sednici nisu prisustvovali članovi Odbora: Aleksandar Jugović, Đorđe Komlenski, Branko Lukić, Miroslav Aleksić, Stefan Janjić, Dragana Rakić i Vojislav Mihailović.

Sednici su prisustvovali zamenici članova Odbora: Snežana Jovanović, zamenik člana Aleksandra Jugovića, Bojan Torbica, zamenik člana Đorđa Komlenskog i Uroš Đokić, zamenik člana Miroslava Aleksića.

Snežana Paunović, član Odbora, pristupila je sednici nakon utvrđivanja dnevnog reda.

Predsednik Odbora je obrazložio da je na osnovu člana 82, člana 92. stav 2, člana 192. st. 2. i 3. i člana 193. Poslovnika Narodne skupštine, podneo predlog da Odbor obavi zajednički jedinstveni pretres o tačkama 1 - 5. predloženog dnevnog reda.

Na predlog predsednika, Odbor je jednoglasno prihvatio predlog za spajanje rasprave.

Shodno članu 93. stav 3. Poslovnika Narodne skupštine, Odbor je na predlog predsednika jednoglasno utvrdio dnevni red 30. sednice Odbora, u celini:

D n e v n i r e d:

- usvajanje zapisnika sa 28. i 29. sednice Odbora -

1. Razmatranje Obaveštenja generalnog sekretara Narodne skupštine o izricanju mere održavanja reda na Prvoj sednici Prvog redovnog zasedanja Narodne skupštine u 2025. godini (21 broj: 120-407/25 od 7. marta 2025. godine);

2. Razmatranje Obaveštenja predsednika Narodne skupštine o izricanju mere održavanja reda na 11. sednici Odbora za odbranu i unutrašnje poslove, održanoj 18. marta 2025. godine (01 broj: 120-548/25-1 od 21. marta 2025. godine);

3. Razmatranje zahteva Marka Živanovića, zamenika člana stalnog sastava Republičke izborne komisije za pribavljanje saglasnosti za obavljanje druge javne funkcije (21 broj: 02-425/25 od 11. marta 2025. godine);

4. Razmatranje zahteva Ahmedina Škrijelja, narodnog poslanika, za ostvarivanje prava na isplatu mesečne naknade na ime zakupa stana u Beogradu i naknade za odvojeni život od porodice (21 broj: 120-477/25 od 17. marta 2025. godine);

5. Razmatranje zahteva prof. dr Miloljuba Albijanića, narodnog poslanika, za pribavljanje saglasnosti za obavljanje dopunskog rada (21 broj: 02-562/25 od 24. marta 2025. godine).

\* \* \*

Pre prelaska na rad po utvrđenom dnevnom redu Odbor je jednoglasno, bez primedaba, usvojio zapisnik sa 28. i 29. sednice Odbora.

**Prva, Druga, Treća, Četvrta i Peta tačka dnevnog reda**: Razmatranje Obaveštenja generalnog sekretara Narodne skupštine o izricanju mere održavanja reda na Prvoj sednici Prvog redovnog zasedanja Narodne skupštine u 2025. godini (21 broj: 120-407/25 od 7. marta 2025. godine); Razmatranje Obaveštenja predsednika Narodne skupštine o izricanju mere održavanja reda na 11. sednici Odbora za odbranu i unutrašnje poslove, održanoj 18. marta 2025. godine (01 broj: 120-548/25-1 od 21. marta 2025. godine); Razmatranje zahteva Marka Živanovića, zamenika člana stalnog sastava Republičke izborne komisije za pribavljanje saglasnosti za obavljanje druge javne funkcije (21 broj: 02-425/25 od 11. marta 2025. godine); Razmatranje zahteva Ahmedina Škrijelja, narodnog poslanika, za ostvarivanje prava na isplatu mesečne naknade na ime zakupa stana u Beogradu i naknade za odvojeni život od porodice (21 broj: 120-477/25 od 17. marta 2025. godine); Razmatranje zahteva prof. dr Miloljuba Albijanića, narodnog poslanika, za pribavljanje saglasnosti za obavljanje dopunskog rada (21 broj: 02-562/25 od 24. marta 2025. godine)

Predsednik Odbora je napomenuo da će Odbor, s obzirom na to da je prihvaćen predlog za objedinjenu raspravu po tačkama 1. - 5. dnevnog reda, u skladu sa članom 157. stav 2. Poslovnika, po završetku rasprave odlučivati o svakoj tački dnevnog reda posebno.

Pre nego što je otvorio raspravu, predsednik Odbora je dao uvodne napomene u vezi sa tačkama Dnevnog reda.

U vezi sa tačkama 1. i 2. dnevnog reda pojasnio je da se radi o obaveštenjima predsednika Narodne skupštine i generalnog sekretara o merama koje su izrečene narodnom poslaniku Milošu Parandiloviću zbog povrede reda na sednici Narodne skupštine i narodnom poslaniku Bogdanu Radovanoviću zbog povrede reda na sednici Odbora za odbranu i unutrašnje poslove. Napomenuo je da su uz obaveštenja priloženi su izvodi iz stenografskih beležaka, kao i da ovlašćenje Odbora za postupanje po izrečenim merama za održavanje reda na sednici i donošenje odluke o novčanoj kazni proizilazi iz člana 108. i 115. Poslovnika.

Povodom 3. tačke dnevnog reda, predsednik Odbora je pojasnio da se radi o zahtevu Marka Živanovića, zamenika člana stalnog sastava Republičke izborne komisije za pribavljanje pozitivnog mišljenja, da uz navedenu funkciju obavlja i funkciju odbornika Skupštine grada Beograda. Naglasio je da je Marko Živanović uz zahtev dostavio dopis Agencije za sprečavanje korupcije da ne postoji sukob interesa u obavljanju ovih funkcija, ali je mišljenje Odbora neophodno, kao prethodni uslov.

U vezi sa tačkom 4. dnevnog reda predsednik Odbora je informisao prisutne da je Ahmedin Škrijelj, narodni poslanik sa prebivalištem u Novom Pazaru, podneo zahtev za zakup stana u Beogradu i naknade za odvojeni život od porodice, kao i da je dokumentacija koju je priložio uz zahtev uredna.

U vezi sa 5. tačkom dnevnog reda predsednik Odbora je upoznao prisutne da je Miloljub Albijanić, narodni poslanik uputio zahtev za pribavljanje saglasnosti za obavljanje dopunskog rada na Fakultetu tehničkih nauka u Čačku, Univerzitet u Kragujevcu, po osnovu ugovora o dopunskom radu. Predsednik Odbora je podsetio da je Odbor u septembru mesecu 2024. godine već dao saglasnost Miloljubu Albijaniću da može da obavlja dopunski rad na istom fakultetu, ali da do sada imenovani nije započeo angažman.

U diskusiji su učestvovali Milenko Jovanov, Uroš Đokić i Jelena Milošević.

Uroš Đokić je, povodom mere izrečene na sednici Odbora za odbranu i unutrašnje poslove istakao da se, po njegovom mišljenju, izlaganje narodnog poslanika Bogdana Radovanovića može okarakterisati kao ukazivanje na povredu Poslovnika; da narodni poslanik pre izricanja opomene nije bio na to upozoren, kao i da predsednik navedenog Odbora nije naveo koja je radnja ili postupak narodnog poslanika dovela do izricanja mere opomene, citirajući s tim u vezi odredbe člana 109. Poslovnika.

Predsednik Odbora je povodom izlaganja prethodnog govornika pojasnio da je Bogdan Radovanović govorio nipodaštavajuće i neprimereno o potpredsedniku Vlade i ministru unutrašnjih poslova Ivici Dačiću, napomenuvši da je postupajući predsednik Odbora na sednici upozorio Bogdana Radovanovića da govori o pitanju koje nije na dnevnom redu, ali da je narodni poslanik nastavio da govori u kontekstu u kome je i započeo svoje izaganje.

Jelena Milošević je iz priloženih stenografskih beležaka, citirala reči Bogdana Radovanovića zbog kojih mu je izrečena opomena i istakla da, po njenom mišljenju, ne postoji jasan razlog zbog koga je narodni poslanik dobio opomenu. Dodala je da Poslovnik apsolutno treba da se primenjuje, da poslanici koji ga krše treba da budu kažnjeni, ali da u tome treba biti objektivan i neselektivan, dakle kažnjavati i poslanike iz pozicije, a ne samo iz opozicije.

\* \* \*

Po zaključenju diskusije, Odbor je u skladu sa članom 157. stav 2. Poslovnika, odlučivao o svakoj tački dnevnog reda pojedinačno.

Odbor je, povodom **Prve tačke dnevnog reda**, na predlog predsednika, većinom glasova, doneo odluku o novčanoj kazni kojom se Miloš Parandilović, narodni poslanik na stalnom radu u Narodnoj skupštini, kažnjava novčanom kaznom u visini od 10% osnovne plate u iznosu od 12.443,58 dinara (jedna opomena).

Odbor je, povodom **Druge tačke dnevnog reda**, na predlog predsednika, većinom glasova, doneo odluku o novčanoj kazni kojom se Bojan Radovanović, narodni poslanik na stalnom radu u Narodnoj skupštini, kažnjava novčanom kaznom u visini od 10% osnovne plate u iznosu od 12.443,58 dinara (jedna opomena).

Odbor je, povodom **Treće tačke dnevnog reda**, na predlog predsednika, većinom glasova, prihvatio zahtev i dao pozitivno mišljenje Marku Živanoviću, da uz funkciju zamenika člana stalnog sastava Republičke izborne komisije, obavlja i funkciju odbornika Skupštine grada Beograda.

Odbor je, povodom **Četvrte tačke dnevnog reda**, na predlog predsednika, jednoglasno prihvatio zahtev narodnog poslanika Ahmedina Škrijelja, i doneo Rešenje o ostvarivanju prava na isplatu mesečne naknade na ime zakupa stana u Beogradu i Rešenje o ostvarivanje prava na naknadu za odvojeni život od porodice, počev od 19. marta 2025. godine zaključno sa 30. septembrom 2025. godine.

Odbor je, povodom **Pete tačke dnevnog reda**, na predlog predsednika, jednoglasno prihvatio zahtev i dao saglasnost Miloljubu Albijaniću, da može da obavlja dopunski rad – nastavnu delatnost, na Fakultetu tehničkih nauka u Čačku, Univerzitet u Kragujevcu.

\*\*\*

Sednica je završena u 14,18 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić Milenko Jovanov